ZAPISNIK

Sa 19. sjednice Općinskog vijeća Općine Čepin održane 12. rujna 2019. godine u prostorijama Općine Čepin, K. Zvonimira 105.

Sjednicu je u 19,00 sati otvorio predsjednik Općinskog vijeća Robert Periša, utvrdivši da je sjednici nazočno 16 članova Vijeća od izabranih 17, te da Vijeće može pravovaljano odlučivati.

NAZOČNI ČLANOVI VIJEĆA:

1. Boris Marks

2. Miroslav Jerković

3. Anamarija Paulić

4. Ksenija Rajtek

5. Valentin Pavleković

6. Velimir Džambić

7. Zoran Horvat

8. Robert Periša

9. Josip Đimber

10. Hrvoje Hefer, pristupio pod točkom 2. dnevnog reda

11. Mario Žanko

12. Melani Starčević

13. Marija Čačić

14. Josip Skočibušić

15. Dražen Arnold

16. Tanja Paun

SJEDNICI NIJE NAZOČAN:

1.Marko Brekalo

Sjednici su također nazočni: općinski načelnik Dražen Tonkovac, zamjenik općinskog načelnika Ivan Žeravica, pročelnik Krešimir Crnković, v.d. pročelnice Marica Beraković, viši savjetnik Željko Mamić, direktor komunalnih poduzeća Urednost d.o.o. i Komunalac Čepin d.o.o. Željko Barišić, predstavnica Zavod za prostorno planiranje d.d., Osijek, Vanesa Budač.

Predsjednik Vijeća upoznao je nazočne sa predloženim dnevnim redom.Naveo je kako je u međuvremenu stigla i dopuna dnevnog reda od strane vijećnika M. Brekalo, M. Čačić i J. Skočibušić koja bi glasila i bila točka 9. dnevnog reda „Donošenje Zaključka o predstavci mještana Općine Čepin nastanjenih u stanovima u ulici Bare u Čepinu, te rješavanje imovinsko-pravnih odnosa. Po pitanju dopune dnevnog reda predložio je kratku stanku.

Općinsko vijeće Općine Čepin jednoglasno je usvojilo predloženi dnevni red kao i predloženu dopunu dnevnog reda kako glasi:

**D N E V N I R E D**

1. Usvajanje zapisnika sa 18. sjednice Općinskog vijeća Općine Čepin

2. Donošenje Polugodišnjeg izvještaja o izvršenju Proračuna Općine Čepin za 2019. godinu

3. Donošenje Odluke o donošenju IV. Izmjena i dopuna Prostornog plana uređenja Općine

Čepin

4. Donošenje Odluke o zajedničkom obavljanju poslova poljoprivrednog i komunalnog

redarstva s općinama Ernestinovo i Vuka

5. Donošenje Odluke o izmjenama i dopunama Odluke o određivanju koeficijenata za

obračun plaće službenika i namještenika u Upravnim tijelima Općine Čepin

6. Donošenje Odluke o davanju suglasnosti trgovačkom društvu Urednost d.o.o. Čepin za

zaduživanje kod ERSTE&STEIERMÄRKISCHE BANK d.d. i davanju suglasnosti

općinskom načelniku Općine Čepin za sklapanje Ugovora o solidarnom jamstvu Općine

Čepin

7. Donošenje Odluke o financiranju nabave radnih bilježnica za osnovne škole za nastavnu

godinu 2019./2020.

8. Donošenje Odluke o odobrenju zamolbe za pomoć Srpske pravoslavne crkvene općine

u Čepinu povodom obnove krovišta parohijskog doma u Čepinu

9. Razno

TOČKA 1. USVAJANJE ZAPISNIKA SA 18. SJEDNICE OPĆINSKOG VIJEĆA OPĆINE

ČEPIN

Predsjednik Vijeća napominje da su vijećnici uz poziv za sjednicu Vijeća dobili i zapisnik sa 18. sjednice Općinskog vijeća Općine Čepin.

Predsjednik Općinskog vijeća otvara raspravu.

Kako se nitko nije javio za riječ predsjednik Vijeća zaključuje raspravu i stavlja na glasovanje prijedlog Zapisnika.

Općinsko vijeće Općine Čepin sa 10 glasova ZA, 5 glasova SUZDRŽAN usvojilo je zapisnik sa 18. sjednice Općinskog vijeća Općine Čepin.

TOČKA 2. DONOŠENJE POLUGODIŠNJEG IZVJEŠTAJA O IZVRŠENJU PRORAČUNA

OPĆINE ČEPIN ZA 2019. GODINU

Vijećnici su zajedno sa dnevnim redom dobili i materijal za točku 2. dnevnog reda.

S ovom točkom dnevnog reda nazočne vijećnike upoznao je zamjenik načelnika I. Žeravica.

Sjednici je pristupio vijećnik H. Hefer.

Predsjednik Vijeća otvara raspravu.

Kako se nitko nije javio za riječ predsjednik Vijeća zaključuje raspravu i stavlja na glasovanje prijedlog Polugodišnjeg izvještaja o izvršenju Proračuna Općine Čepin za 2019. godinu.

Općinsko vijeće Općine Čepin sa 10 glasova ZA i 6 glasova SUZDRŽAN donijelo je

POLUGODIŠNJI IZVJEŠTAJ O IZVRŠENJU PRORAČUNA

OPĆINE ČEPIN ZA 2019. GODINU

(Polugodišnji izvještaj o izvršenju Proračuna je sastavni dio ovog zapisnika)

TOČKA 3. DONOŠENJE ODLUKE O DONOŠENJU IV. IZMJENA I DOPUNA

PROSTORNOG PLANA UREĐENJA OPĆINE ČEPIN

Vijećnici su zajedno sa dnevnim redom dobili i materijal za točku 3. dnevnog reda.

S ovom točkom dnevnog reda nazočne vijećnike upoznala je predstavnica Zavoda za prostorno planiranje d.d. Osijek gđa Vanesa Budač,

Predsjednik Općinskog vijeća otvara raspravu.

Kako se nitko nije javio za riječ predsjednik Općinskog vijeća zaključuje raspravu i stavlja na glasovanje prijedlog Odluke o donošenju IV. izmjena i dopuna Prostornog plana uređenja Općine Čepin.

Općinsko vijeće Općine Čepin jednoglasno je donijelo

ODLUKU

O DONOŠENJU IV. IZMJENA I DOPUNA PROSTORNOG PLANA

UREĐENJA OPĆINE ČEPIN

(Odluka o donošenju IV. Izmjena i dopuna Prostornog plana uređenja Općine Čepin je sastavni dio ovog zapisnika.

TOČKA 4. DONOŠENJE ODLUKE O ZAJEDNIČKOM OBAVLJANJA POSLOVA

POLJOPRIVREDNOG I KOMUNALNOG REDARSTVA S OPĆINAMA

ERNESTINOVO I VUKA

Vijećnici su zajedno sa dnevnim redom dobili i materijal za točku 4. dnevnog reda.

S točkom 4. dnevnog reda nazočne vijećnike upoznao je pročelnik K. Crnković.

Predsjednik Općinskog vijeća otvara raspravu.

Kako se nitko nije javio za riječ predsjednik Općinskog vijeća zaključuje raspravu i stavlja na glasovanje prijedlog Odluke o zajedničkom obavljanju poslova poljoprivrednog i komunalnog redarstva s općinama Ernestinovo i Vuka.

Općinsko vijeće Općine Čepin jednoglasno je donijelo

ODLUKU

O ZAJEDNIČKOM OBAVLJANJU POSLOVA POLJOPRIVREDNOG I KOMUNALNOG

REDARSTVA S OPĆINAMA ERNESTINOVO I VUKA

(Odluka o zajedničkom obavljanju poslova poljoprivrednog i komunalnog redarstva

je sastavni dio ovog zapisnika)

TOČKA 5. DONOŠENJE ODLUKE O IZMJENAMA I DOPUNAMA ODLUKE O

ODREĐIVANJU KOEFICIJENATA ZA OBRAČUN PLAĆE SLUŽBENIKA I

NAMJEŠTENIKA U UPRAVNIM TIJELIMA OPĆINE ČEPIN

Vijećnici su zajedno sa dnevnim redom dobili i materijal za točku 5. dnevnog reda.

S ovom točkom dnevnog reda nazočne vijećnike upoznao je pročelnik K. Crnković te naveo kako je Općina Čepin uključena u projekt „Zaželi bolji život u Općini Čepin“. Preduvjet po projektu je prvotno zapošljavanje dvije osobe u Općini Čepin (koordinator i administrator projekta) da bih se stekao preduvjet za raspisivanje javnog poziva.

Predsjednik Općinskog vijeća otvara raspravu.

Vijećnik D. Arnold postavio je pitanje da li u tom Projektu postoje nekakva ograničenja u smislu starosti, dobi, stručne spreme za osobe koje će raditi u tom Projektu.

Odgovor su dali općinski načelnik D. Tonkovac, pročelnik K. Crnković.

Predsjednik Općinskog vijeća zaključuje raspravu i stavlja na glasovanje prijedlog Odluke o izmjenama i dopunama Odluke o određivanju koeficijenata za obračun plaće službenika i namještenika u Upravnim tijelima Općine Čepin.

Općinsko vijeće Općine Čepin jednoglasno je donijelo

ODLUKU

O IZMJENAMA I DOPUNAMA ODLUKE O ODREĐIVANJU KOEFICIJENATA

ZA OBRAČUN PLAĆE SLUŽBENIKA I NAMJEŠTENIKA U

UPRAVNIM TIJELIMA OPĆINE ČEPIN

(Odluka o izmjenama i dopunama Odluke o određivanju koeficijenata je

sastavi dio ovog zapisnika)

TOČKA 6. DONOŠENJE ODLUKE O DAVANJU SUGLASNOSTI TRGOVAČKOM

DRUŠTVU UREDNOST D.O.O. ČEPIN ZA ZADUŽIVANJE KOD

ERSTE&STEIERMÄRKISCHE BANK DD I DAVANJU SUGLASNOSTI

OPĆINSKOM NAČELNIKU OPĆINE ČEPIN ZA SKLAPANJE UGOVORA

O SOLIDARNOM JAMSTVU OPĆINE ČEPIN

Vijećnici su zajedno sa dnevnim redom dobili i materijal za točku 6. dnevnog reda.

S ovom točkom dnevnog reda nazočne vijećnike upoznao je Željko Barišić, direktor komunalnih poduzeća Urednost d.o.o. i Komunalac Čepin d.o.o., rekavši kako je Urednost prije godinu dana radi zatvaranja obveza prema Vodovodu-Osijek u iznosu od 2.500.000,00 kn imala kredit temeljem Ugovora s ERSTE&STEIERMÄRKISCHE BANK D.D., a koji je bio kratkoročan na godinu dana. Plan je bio da se taj iznos reprogramira u jedan dugoročan kredit koji je trgovačko društvo Urednost bez većih poteškoća moglo vraćati. Kako trgovačko društvo Urednost nije moglo dobiti suglasnost od Ministarstva financija za dugoročne obveze, komunalno poduzeće Urednost odlučilo je se za dva kratkoročna kredita, jedan u iznosu od 500.000,00 kn, a drugi u iznosu od 2.000.000,00 kn. Za kredit u iznosu od 500.000,00 kn bili bi mjesečni anuiteti koji bi se podmirili u roku od 12 mjeseci, a iznos od 2.000.000,00 kn došao bi na naplatu za godinu dana u cijelosti.

Predsjednik Općinskog vijeća otvara raspravu.

Vijećnik J. Skočibušić postavio je pitanje da li se to krpanje rupa odnosi na otplatu dugova prema Vodovodu za neplaćenu vodu koju trgovačko društvo Urednost nije platilo Vodovodu. Zanima ga da li sada ima nekakvih dugova prema Vodovodu osim ovog kredita. Nadalje je postavio pitanje kada je u planu spajanje trgovačkog društva Urednost i Vodovoda.

Vijećnik D. Arnold postavio je pitanje da li je moguće da se od 2013. g. nije mogao vratiti dio duga prema Vodovodu, a uz sve poskupljenje vode koje je išlo.

Odgovor su dali direktor komunalnih poduzeća Urednost d.o.o. i Komunalac Čepin d.o.o. Željko Barišić i općinski načelnik D. Tonkovac.

Predsjednik Općinskog vijeća zaključuje raspravu.

Općinsko vijeće Općine Čepin sa 10 glasova ZA i 6 glasova PROTIV donijelo je

ODLUKU

O DAVANJU SUGLASNOSTI TRGOVAČKOM DRUŠTVU UREDNOST D.O.O. ČEPIN

ZA ZADUŽIVANJE KOD ERSTE&STEIERMÄRKISCHE BANK DD I

DAVANJU SUGLASNOSTI OPĆINSKOM NAČELNIKU OPĆINE ČEPIN ZA

SKLAPANJE UGOVORA O SOLIDARNOM JAMSTVU OPĆINE ČEPIN

(Odluka o davanju suglasnosti trgovačkom društvu Urednost d.o.o. Čepin je sastavni dio ovog zapisnika)

TOČKA 7. DONOŠENJE ODLUKE O FINANCIRANJU NABAVE RADNIH BILJEŽNICA

ZA OSNOVNE ŠKOLE ZA NASTAVNU GODINU 2019./2010.

Vijećnici su zajedno sa dnevnim redom dobili i materijal za točku 7. dnevnog reda.

S ovom točkom dnevnog reda nazočne vijećnike upoznao je pročelnik K. Crnković

Vijećnik J. Skočibušića zatražio je pojašnjenje da li se to financiranje odnosi i na djecu s područja Livane jer oni od ove godine idu u novu osnovnu školu u Briješću koja više nije pod osnovnom školom Vladimira Nazora Čepin nego je sad matična škola, a budući da je Livana u sastavu Općine Čepin i oni plaćaju prirez i porez ovoj Općini.

Odgovor je dao pročelnik K. Crnković.

Predsjednik Općinskog vijeća zaključuje raspravu.

Općinsko vijeće Općine Čepin jednoglasno je donijelo

ODLUKU

O FINANCIRANJU NABAVE RADNIH BILJEŽNICA ZA OSNOVNE ŠKOLE

ZA NASTAVNU GODINU 2019./2020.

(Odluka o financiranju nabave radnih bilježnica je sastavni dio ovog zapisnika)

TOČKA 8. DONOŠENJE ODLUKE O ODOBRENJU ZAMOLBE ZA POMOĆ SRPSKE

PRAVOSLAVNE CRKVENE OPĆINE U ČEPINU POVODOM OBNOVE

KROVIŠTA PAROHIJSKOG DOMA U ČEPIN

Vijećnici su zajedno sa dnevnim redom dobili i materijal za točku 8. dnevnog reda.

S ovom točkom dnevnog reda nazočne vijećnike upoznao je pročelnik K. Crnković.

Predsjednik Općinskog vijeća otvara raspravu.

U raspravi je sudjelovao vijećnik J. Skočibušić.

Obrazloženje je dao općinski načelnik D. Tonkovac.

Predsjednik Općinskog vijeća zaključuje raspravu.

Općinsko vijeće Općine Čepin jednoglasno je donijelo

ODLUKU

o odobrenju zamolbe za pomoć Srpske pravoslavne crkvene općine u Čepinu

povodom obnove krovišta parohijskog doma u Čepinu

(Odluka o odobrenju zamolbe za pomoć Srpske pravoslavne crkvene

općine u Čepinu je sastavni dio ovog zapisnika)

TOČKA 9. DONOŠENJE ZAKLJUČKA O PREDSTAVCI MJEŠTANA OPĆINE ČEPIN

NASTANJENIH U STANOVIMA U ULICI BARE U ČEPINU, TE

RJEŠAVANJE IMOVINSKO-PRAVNIH ODNOSA

Vijećnici M. Brekalo, M. Čačić i J. Skočibušić dostavili su prijedlog za donošenje odluke o predstavci mještana Općine Čepin nastanjenih u stanovima u ulici Bare u Čepin, te rješavanju imovinsko-pravnih odnosa.

Vijećnik J. Skočibušić upoznao je nazočne vijećnike sa navedenim problemom mještana u ulici Bare u Čepinu. Predlaže kao najbolje rješenje za rješavanje problema da se odredi službenik u Općini koji će ishoditi potrebne zahtjeve i odobrenja za rješavanje tog problema, i da se uputi zahtjev Ministarstvu državne imovine u svrhu stambenog zbrinjavanja i programa demografske obnove da se to dodijeli Općini i onda uz suglasnost s Državnim odvjetništvo pošto je to u vlasništvu RH da se ljudima ustupi korištenje stanova besplatno ili uz neku minimalnu otplatu. Predlaže da načelnik dogovori sastanak na kojem će biti i predstavnik stanara.

Predsjednik Općinskog vijeća otvorio je raspravu.

V.d. pročelnica M. Beraković upoznala je nazočne vijećnike o poduzetim radnjama vezano za rješavanje imovinsko-pravnih odnosa stanara u ulici Bare u Čepinu, kao i svim problemima oko nekretnina u građevinskom području koje se nalaze na području Općine Čepin, a koje su u vlasništvu RH i nisu u funkciji.

Vijećnik J. Skočibušić zatražio je informaciju na koji način će se prodati zemljište u Naselju prijateljstva. Također ga zanima što će se s ovih pet obitelji koji žive preko dvadeset godina u stanovima u vlasništvu Žito grupe.

Vijećnik D. Arnold predlaže da treba proučiti njihovu poziciju, a ujedno i poziciju jednih i drugih, organizirati trojni sastanak na kojem trebaju biti predstavnici Žita gosp. Pipunić, predstavnici stanara i predstavnici Općine i vidjeti kako se tim ljudima može pomoći.

U raspravu su sudjelovali vijećnici: J. Skočibušić, M. Čačić, D. Arnold.

Obrazloženje su dali općinski načelnik D. Tonkovac, v.d. pročelnica M. Beraković, pročelnik K. Crnković.

Predsjednik Općinskog vijeća odredio je kratku stanku radi sastavljanja prijedloga Zaključka od strane pravne službe.

Sjednicu je napustio vijećnik H. Hefer.

Nakon kratke stanke pročelnik K. Crnković pročitao je prijedlog Zaključka.

Vijećnik D. Arnold je nakon pročitanog prijedloga Zaključka od strane pravne službe predložio da se u Zaključku doda još jedna točka ili 3. ili 4. da se predsjednik vijeća Općine Čepin obvezuje da će na jednoj od slijedećih sjednica Vijeća svakako do 1.12. ove godine Vijeće izvijesti o poduzetim mjerama u vezi ovog predmeta.

Općinsko vijeće Općine Čepin prihvatilo je prijedlog vijećnika D. Arnolda te jednoglasno donijelo

ZAKLJUČAK

o predstavci mještana Općine Čepin nastanjenih u stanovima u ulici Bare u Čepinu

te rješavanju imovinsko-pravne odnosa

(Zaključak o predstavci mještana Općine Čepin je sastavni dio ovog zapisnika

TOČKA 10. RAZNO

Pod točkom Razno nije bilo pitanja ni prijedloga.

Predsjednik Općinskog vijeća zaključio je sjednicu u 20,35 sati.

ZAPISNIČAR:

Mladenka Bagarić

KLASA: 021-05/19-01/8

URBROJ: 2158/05-19-4

Čepin, 12. rujna 2019.

PREDSJEDNIK

OPĆINSKOG VIJEĆA Robert Periša, dipl.oec